ครึ่งบ่าย…ไม้สั้น – บล.คันทรี่ กรุ๊ป
ครึ่งบ่าย...ไม้สั้น - บล.คันทรี่ กรุ๊ป
9 พ.ย. 2558

สรุปตลาดภาคเช้า
ตลาดภาคเช้าตลาดปรับตัวลดลง ในทิศทางเดียวกันกับตลาดรอบบ้าน โดยได้แรงกดดันจากราคาน้ำมันดิบซึ่งปรับตัวลดลง ประกอบกับภาพรวมถูกปกคลุมด้วยตัวเลขการส่งออกของจีนที่อ่อนแอ สำหรับกลุ่มที่ปรับตัวลงแรงกว่าตลาดในภาคเช้าคือหุ้นกลุ่มพลังงาน (-1.25%) นำโดย PTT (-2%) และ TOP (-1.79%)
แนวโน้ม ภาคบ่าย
คาดดัชนีมีแนวโน้มแกว่งตัวในกรอบแคบ จากราคาน้ำมันดิบซึ่งเริ่มทรงตัวได้หลังเปิดทำการซื้อขายในวันนี้ ทำให้เรามองราคาหุ้นกลุ่มพลังงานสะท้อนราคาน้ำมันดิบที่ปรับลงวานนี้แล้ว ขณะที่เรามองแนวรับของ SET ที่ระดับ 1,400 จุด โดยแนะนำสะสมหุ้นกลุ่มรับเหมาก่อสร้าง จากประเด็นเก็งกำไรในความคืบหน้าโครงการรถไฟฟ้ารางคู่
วิเคราะห์ทางเทคนิค
GC ราคาปิด 4.74 บาท
แนวรับ 4.70บาท          
แนวต้าน 5.06 บาท
แนว cut loss หากใกล้จะหลุด 4.62 บาท
กราฟ GC (120 นาที) อยู่ในระยะของการอ่อนตัวลงมาทดสอบเส้น support ซึ่งเป็นการลงในครั้งที่ 3 และฟอร์มตัวโค้งขึ้น โดย MACD ส่งสัญญาณการม้วนตัวแบบ rebound เหมือน 2 ครั้งที่ผ่านมา โดยคาดว่าจะมีการดีดตัวไปยังแนวต้านกรอบบนที่ 5.06 บาท แนะนำซื้อเก็งกำไร 
 
เด็กแนว
DIMET สังเกตหุ้นตัวนี้เหมือนมีคนคุมยังไงไม่รู้ เพราะราคาหุ้นถ้าเปิดย่อ จะไล่ขึ้นสูง จากนั้นก็จะมีการขายออกมาทำให้ราคาหุ้นย่อตัวลง  มองในแง่ของนักลงทุนรายย่อยถ้ารู้จักเล่นก้ได้เงินทุกวัน วันนี้ก็เช่นกันทรงตัวในราคาที่ต่ำกว่าสัปดาห์ก่อนและไม่หลุดกว่า 8.35 บาท อาการแบบนี้มีลุ้นกระชากช่วงบ่ายหรือต่อเนื่องในวันถัดไป ปัจจัยที่เข้ามาช่วยเสริมคือบริษัทกำลังจะเปลี่ยนเข้าสู่โครงสร้างของพลังงานทางเลือก ซึ่งนักวิเคราะห์มองว่า DIMET อยู่ในระหว่างการเจรจาซื้อโรงไฟฟ้าทั้งชีวมวล และโรงไฟฟ้าขยะ และมีโอกาสที่จะคว้ามาในมือก่อนสิ้นปีไม่ยาก และจะทำให้พื้นฐานเปลี่ยน โดยส่วนหนึ่งน่าจะมีจากการถือหุ้นของ UWC ทำให้การโอนโรงไฟฟ้าเข้ามาให้ไดเมทจึงมีความเป็นไปได้มาก เด็กแนวตั้งโจทย์ว่าหากบริษัทได้โรงไฟฟ้าขยะเพียงแค่แห่งเดียวขนาด 9.9 MW และมีกำไรหลังภาษีราว 200 ล้านบาท จะมีกำไรต่อหุ้นราว 0.55 บาท และถ้าประเมินด้วยค่า PE เพียง 20 เท่า ราคาเหมาะสมจะกระโดดไป 11 บาทเลย เนื่องจากทุนของบริษัทยังต่ำ ถือว่าน่าสนใจอย่างมาก  และเชื่อว่าน่าจะมีของดีมากกว่านี้แน่
กราฟ DIMET ก่อตัวเป็นขั้นบันไดไต่ระดับแบบ Zig Zag ซึ่งแนวเส้นขอบบนระยะสั้นอยู่ที่ 9.60 บาท ทั้งนี้ Indicators ส่วนใหญ่ชี้ในทิศทางขึ้นแล้ว โอกาสเดินหน้ามีค่อนข้างมาก จังหวะนี้แนะนำเข้าซื้อกันได้ เก็งสั้นขยันซอยตามสบาย  